Auväärses eas Juuru kirik ootab osa saama kaunist muusikast. Peetakse viiendat Juuru orelisuve ja 8.-10. juulini ühtlasi kihelkonnapäevi.  10. juulil kell 14-16.30 toimub kirikupäeva konverents «Kihelkond eile, täna, homme». Oodatud on annetused pastoraadi remondiks.  29. juunil kell 18 on  kirikus koos Klavessiinisõprade Tsunftiga klahvpillide ja orkestrimuusika suvelaagri kontsert.  8. juulil kell 22 on öökontsert, esinevad Virgo Veldi saksofonil ja Ulla Krigul orelil.  10. juulil kell 19 esinevad sopran Heli Veskus, bass Priit Volmer ja organist Kristel Aer. 16. juulil kell 20 mängib Kristi Mühling kannelt, Kristel Aer orelit.  19. juulil kell 20 on kontsert «Õed Ilvesed ja klassika». Musitseerivad Liidia Ilves klaveril, Silvia Ilves tšellol, Aleksandra Ilves ja Gloria viiulil,  laulab sopran Damaris Ilves.  23. juulil kell 20 algava kontserdiga lõpeb orelisuvi. Kontserdi annab Taani organist Anne Kirstine Mathiesen.